ñ Geheime liefde. – Bali Drome
Ek weet dit is dalkies nie reg nie, maar hierdie een kan ek nie verhelp nie. Ek praat deesdae min oor hom, het hom drie jaar laas gesien. Ons is sedert 2003 by mekaar betrokke, intens. Twee, drie, tot vier keer per jaar kon ek vir ñ week na hom toe vlieg, en net daar bly. Net ek en hy. My hart pyn as ek oor hom dink, en soms huil ek op Bertus se skouer van verdriet. My man verstaan. Hy sê wel ek moet maar liewer wegbly, want wat gaan dit help. Ou gevoelens gaan net weer oopgekrap word.
Ek sukkel. As mens ñ stukkie van jou hart verloor het, is dit seer. Almal verstaan dit nie. Mense oordeel.
Ek was feilbaar. En wanneer ek alleen is, en terugverlang, roep ek uit.
Bangkok! Ek sal jou weer sien. Wag vir my.
Hierdie Suid-Oos Asië stad het oor die agt miljoen inwoners. Sommige noem hom die Venesië van die Ooste, met sy Chao Praya rivier en die honderde kronkelende kanale tussen die woonbuurte deur.
Water taxi’s vervoer mense onophoudelik in elke denkbare rigting. Jy moet regstaan by jou halte, en seker wees jy weet in watter rigting lê jou eindbestemming. Of nie. Soms sou ek net op een spring, letterlik spring, want hulle stop nie dood nie. Seile word opgehys elke keer as ñ ander taxi verby gejaag kom, anders is jy sopnat. Honderde kilometers se water strate. Dis ñ goedkoop manier om die werklike Bangkok te leer ken, met markte om elke hoek en draai.
Daar is diegene wat Bangkok met ñ passie haat. Daaroor is ek bly. Moenie weer probeer nie, ons is genoeg vir wie hy bekoor. Die verkeer is oordonderend, die oormaat winkeltjies en mengelmoes van ware, skokkend.
Daarom sê ek, bly liewer weg.☺
Los hom vir ons wat hom love.
Hy stimuleer jou, hy daag jou uit. Hy teister jou met sy kossoorte, met sy energie, maar ook met sy vreemde “laidback” geit.
Jy word in die oggend wakker met ñ nuwe ‘lus in jou lyf’. Soveel om te verken, soveel om te beleef. Maar ook soveel om net in stilte gade te slaan. Want al is dit ñ besige stad, kan jy jou op ñ muurtjie tuismaak en net kyk. En voel. Niks is vir jou bekend nie, maar tog herken jy ñ menswees in sy polsslag. Draai 360 grade in die rondte, en sien ‘anders’ raak.
Sit op ñ trap en eet ñ kondensmelk pannekoek. Waardeer hoe elkeen net sy eie ding doen. Homself uitleef in sy andersheid. Sien raak hoe ons verskil. En tog dieselfde is.
Klim op ñ Tuk-tuk en klou vas. Dank jou stêrre as jy anderkant aankom, en stop dan nog een. Lag vir jouself as jy nie weet hoe om oor ñ straat te kom nie, en sê kapunka as iemand jou oor-begelei.
Drentel in die strate rond, en geniet elke juweeltjie wat jy opspoor. Al koop jy nie. Kyk net.
As jy ñ nuuskierige een is, waag dit verder rond. Gaan besoek die paleis, die tempels, die tuine.
Gaan kyk weer die fliek The King and I wat in 1946 vir die eerste keer opgevoer is. O ja, fliek in Bangkok is ñ moet. Jy kry ñ bed-stoel, en omdat dit koud is met die lugverkoeling, ñ silwerskoon knie-kombersie. Jy het ñ pikante tafeltjie, met ñ spyskaart. Restourantkos word bedien.
Wees net gewaarsku. Iewers voor die hoofprent begin, word hul volkslied kliphard gespeel, en dan spring jy op aandag. Net versigtig. Mens kan in jou verbouereerdgeid jou drinkdingetjie omdons. En dan histeries aan die giggel gaan in plaas van ewe respekvol stil te bly… It can happen…
Ag tog, die laaste aand. ñ Afskeidsete op die restourant-boot. Hier verklaar ek gewoonlik weer my ewige liefde aan die stad. Soos my moeks gesê het, as hy jou hart steel, weet dan maar net.
Jy het ñ geheime liefde.
Author travel460Posted on Augustus 3, 2017 Augustus 3, 2017
33 thoughts on “ñ Geheime liefde.”
Augustus 3, 2017 om 2:17 nm
Sooo moi beskryf! Dis voel my ek ga ook verlief raak.
Augustus 3, 2017 om 2:39 nm
Seegogga!!! Ag ok man, ons kan hom maar deel. 🤗
Augustus 3, 2017 om 3:46 nm
Ek is baie klein – sal niks van hom wegvat nie. Stil all yours.
Augustus 3, 2017 om 3:54 nm
Augustus 3, 2017 om 4:04 nm
Seegogga. Wie gaan saam met jou? As jy alleen gaan, kan ek asb saam. Ek neem aan ons praat van volgende jaar. Onthou net, Julie moet ek Portugal toe saam met oudste. Maar as niemand saam met jou gaan nie…ek sal my gedra.
Augustus 3, 2017 om 7:34 nm
nee, ek gaan mos saam met jou, ne! nee nie volgende jaar nie. gee nog ‘n bietjie meer kans!
Augustus 4, 2017 om 4:49 vm
Ek sal geduldig vir jou wag.
Augustus 3, 2017 om 2:41 nm
Ek het die blog eintlik vir jou geskryf, want jy gaan tot in Bangkok vlieg, 3 aande daar slaap, en dan met die bussie eiland toe gaan.
Augustus 3, 2017 om 3:45 nm
oooo sien uit!
Augustus 3, 2017 om 2:58 nm
Dis pragtig geskryf. Jy maak mens nuuskierig.
Augustus 3, 2017 om 4:58 nm
Hoe verlang ek nou!!!!
Augustus 3, 2017 om 5:16 nm
Ek glo jou, my Bangkok maatjie!💘
Augustus 3, 2017 om 5:35 nm
Ek was in 2010 daar en het nou te lekker saam met jou gekruier
Augustus 3, 2017 om 6:24 nm
En? Het jy daarvan gehou?
Augustus 4, 2017 om 4:38 nm
Dit was baie spesiaal maar ek voel nie soos jy nie. Ek is ‘n kind van Afrika Afrika se chaos pas my persoonlikheid Of miskien word ek net oud Dis so lekker in my huisie Die roetine is so lekker veilig
Augustus 4, 2017 om 4:53 nm
Jy mag maar net hier wil bly.🌹
Augustus 4, 2017 om 5:03 nm
Ek doen… ek doen Ek het vreeslike goeie vriende in ander dorpe en ry nie eers meer daarheen nie. Dit kan verander maar vir nou is ek doodgelukkig
Augustus 3, 2017 om 5:37 nm
Nou is ek nuskierig. Het jy die skinkbord in die fliek? … dit klink asof jy uit ondervinding praat 😀 😀 Ek is mal oor die bewegende groentemark daar op die water.
Augustus 3, 2017 om 6:23 nm
Augustus 3, 2017 om 6:17 nm
Augustus 3, 2017 om 9:11 nm
Wat my altyd eerste opval van veral die ooste is hoe skoon en ordelik alles daar uitsien. Geniet jou geliefde.
Augustus 4, 2017 om 7:18 vm
Augustus 4, 2017 om 7:12 vm
Kondensmelk pannekoek klink na ‘n belewenis. Sal jy by die straatmarkte iets koop om te eet?
Augustus 4, 2017 om 7:16 vm
Ek eet net van die straatmarkte af.
Is jy nie bang jy word ‘n rot vir hoender opgedis nie? Al ooit siek geword? (Ek is nou blatant nuuskierig – die enigste plek waar mense McDonalds aanbeveel is in die Ooste).
Augustus 4, 2017 om 7:23 vm
Ek eet hul sosatie vleise; hoender en vark en bees. Staan en kyk hoe dit gaargemaak word. Dis net in China wat ek versigtig is met straatkos, waar ek nie seker is oor wat hulle opdis nie. Maar in Indonesië, Thailand en Singapore is ek heeltemal rustig. In 14 jaar nog net een keer ń maagaandoening gekry.
Augustus 4, 2017 om 7:24 vm
😉 Ek het net noudie dag van Checkers ‘n maagaandoening gehad. As ek ooit in die Ooste land, sal ek die straatmarkte aandurf.
Augustus 4, 2017 om 7:26 vm
Mens kyk waar die meeste locals eet, dan weet jy dit is ń veilige plek.
Augustus 4, 2017 om 2:18 nm
Pragtig geskryf. Ek was nognie daar nie, dalk sal ek gaan loer eendag
Augustus 4, 2017 om 4:00 nm
You write so beautifully about Bangkok, your other love. I knew nothing about the city. Now I know a lot more through your comments. All those waterways and the pulse of humanity!
Augustus 6, 2017 om 8:43 vm
En hoekom het my toergids my nie fliek toe gevat nie?
Augustus 6, 2017 om 8:48 vm
Ons al moet teruggaan, ek pleit skuldig. Wanneer? Ek het die volgende 3 weke oop…🤗
Augustus 9, 2017 om 8:49 nm
Gaats Una nie geweet jy het so ‘n oop huwelik nie!! 🙂 Nie ‘n Bang haar op jou lyf nie.
Vorige Previous post: Op ñ eiland iewers.
Volgende Next post: Die verjaarsdag lysie.(Boeta deel 3)